'The Full Monty', en el Centre Cultural Mario Monreal
10 de maig 2023

![](/media/d02pbdlp/415865_c.jpg?width=600.168918918919&height=850)

La pel·lícula britànica de 1997, _The Full Monty_, es podrà disfrutar diumenge que ve 14 de maig a les 19 hores en el Centre Cultural Mario Monreal de Sagunt. Es tracta d'una pel·lícula que té una duració de 83 minuts i que és per a tots els públics. L'accés serà gratuït i la seua projecció forma part de la programació cultural de primavera de la delegació de Cultura de l'Ajuntament de Sagunt. La pel·lícula, de gènere còmic, està dirigida per Peter Cattaneo i protagonitzada per Robert Carlyle, Mark Addy, Lesley Sharp i Tom Wilkinson, entre altres.

Conta la història del tancament de la fàbrica d'acer de Yorkshire, que deixa sense treball a tota la població masculina. Un dels obrers afectats, Gaz, perdrà el dret de veure el seu fill si no aconseguix diners per a pagar la pensió de manutenció familiar a la seua dona. Enmig de la desesperació, se li ocorre una idea, a primera vista absurda, i li la planteja als seus amics, que estan en la mateixa situació: organitzar un espectacle de _striptease_.

La pel·lícula forma part del cicle de comèdia britànica, del qual ja s'han projectat altres tres en les últimes setmanes: _El inglés que subió una colina pero bajó una montaña_, _La importancia de llamarse Ernesto_ i _El sentido de la vida_. Pròximament, serà el torn de _Un pez llamado Wanda_ i _Radio encubierta_.

*   [](http://www.facebook.com/sharer.php?u=https://aytosagunto.es/va/actualitat/the-full-monty-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/the-full-monty-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/the-full-monty-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/the-full-monty-en-el-centre-cultural-mario-monreal/)